**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. június 13-ai** ülésére

Tárgy: Kisbéri Közös Önkormányzati Hivatal tetőzete

**Tisztelt Képviselő-testület!**

A Kisbéri Közös Önkormányzati Hivatal épületének tetőzete – mind a főépület, mind a két oldalszárnyi épület - évek óta beázik.

Az épület felújítására a 2000-es évek elején került sor, mielőtt a Polgármesteri Hivatal az épületbe költözött. Ekkor kapta a tető is a jelenlegi héjazatot.

A főépület tetőszerkezetének faanyagvédelmi szemléjére 2020-ban került sor. A szakértő által megállapított munkák lettek elvégezve, ekkor került le a tetőről az alátétfólia (az ellenlécezés hiányos volt, a fólia a nedvességet a szarufák és a gerendák tövébe vezette, ezért is potyogott le több helyen a ragalja). A tető most mindenhol beázik, melyet a padláson lévő homok nyel el, ahol tud. Több helyütt történt már beázás, mely az irodákban is látható, a legsúlyosabb a szerverszoba felett volt, a fölé fóliát terítettünk le. Az ereszcsatornákat pár évente takaríttatni szoktuk, a hiányzó vagy elmozdult cserepeket pótoltatni, a galambokat pedig befogatjuk. A tető állagmegóvása, javítása kapcsán komolyabb beruházásra eddig nem volt lehetőségünk.

Az oldalépületek tetőzetével kapcsolatban több ács is elmondta, hogy az udvar felöli oldalon a hajlásszöge nem megfelelő, a cserép inkább magába szívja a csapadékot, mintsem levezesse. A víz sokszor az almatúrából csöpög, ha nagyobb eső van. A legutóbbi ilyen alkalommal személyi sérülés is történt, a befolyó vízen elcsúsztak.

2023-ban egy határon átnyúló pályázatban kívántuk szerepeltetni az épületet, a mellékelt szakértői vélemény akkor készült. A pályázat egy energetikai pályázat lett volna, melyben nem csak a tető szerepelt. Sajnálatos módon a pályázaton nem nyertünk.

A statikai szakvéleményben olvashatják, hogy a tetőszerkezet tartószerkezeti szempontból alapvetően jó állapotban van, azonban vannak veszélyes állapotú csomóponti kapcsolatok, a beépítésre került elemek nem voltak faanyagvédőszerrel kezelve. Van, ahol korábban födémmegerősítés készült, ezeken a helyeken a felső deszkázat és a padlásburkoló téglák nem lettek visszahelyezve, a fagerendák között homok és törmelék van, erre rálépni veszélyes. A födémdeszkázat több helyütt beszakadt, veszélyes.

A mellékszárnyakat padlásfeljáró hiányában nem tudta a szakértő vizsgálni, így a szakvélemény azokra nem tér ki.

A pályázathoz készített tervezői költségbecslésben a tető a meglévő cserepek leszedésével, tisztításával és visszahelyezésével szerepel nettó 58.800.000,- Ft. összeggel.

Az épület helyi védett, a tetőjavításokat a hajlásszög megtartásával lehet végezni. A teljes tető javítására fedezetünk egyszerre nem lesz, így javasoljuk ütemezetten elkészíteni azt. Ennek szellemében a legrosszabbnak vélt, Nemes Euró Market felöli oldalszárnyra öt helyi vállalkozótól kértünk be ajánlatot, ketten már jelezték, hogy nem tudják vállalni a munkát, a többiek ajánlatukat még várjuk.

A 2025. évi költségvetés készítésekor a tetőfelújítással még nem számoltunk, annak fedezete az általános tartalék lehet.

Kérem Tisztelt Képviselő-testületet, hogy a beérkezett ajánlatok ismeretében szíveskedjen a tetőjavításról dönteni.

 Kisbér, 2025. június 11.

 Bondár Balázs s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

…………….-tól megrendeli a Kisbéri Közös Önkormányzati Hivatal Nemes Euró Market felöli oldalszárny tetőzetének javítását az ajánlatában szereplő bruttó ………….,- Ft. díjon.

utasítja a Kisbéri Közös Önkormányzati Hivatalt a fenti feltételeket tartalmazó szerződés előkészítésére és felhatalmazza a város polgármesterét annak aláírására.

a tetőjavításának költségét a 2025. évi költségvetés általános tartalék sora terhére biztosítja.

**Határidő:** azonnal

**Felelős:** Sinkovicz Zoltán polgármester